arnastofnun/IGC-2024 huggingface dataset:
Sæluhúsmúli

Frá Húsavík að Sæluhúsmúla á Reykjaheiði.

Um skeið var þetta bílvegurinn yfir í Kelduhverfi, áður en lagður var góður vegur fyrir Tjörnes. Frægar draugasögur eru sagðar af sæluhúsinu gamla undir Sæluhúsmúla. Þar réðst draugur ítrekað á ferðamann og orti: “Enginn bjó mér aumum skjól / úti á dauðans hjarni, / bjóst eg þá í klaka-skjól. / Komdu með mér, Bjarni.” Bjarni svaraði þá: “Sjáðu mig þá aldrei í friði, andskotans karlinn.” Hvarf þá draugurinn. Hér gerðist þjóðsagan um Öxfirðinginn með atgeirinn. Mætti ísbirni á heiðinni og varðist honum með atgeirnum. Nokkru síðar mætti hann Reykdælingi og lánaði honum atgeirinn til að verjast birninum. Þegar björninn sá atgeirinn, lét hann Reykdælinginn í friði, en tók á rás á eftir Öxfirðingnum og drap hann í Varnarbrekkum. Mottó: Aldrei gera öðrum greiða.

Förum frá Húsavík. Farið er með bílvegi alla leiðina. Förum fyrst upp brekkurnar suðaustur frá bænum, sunnan við Botnsvatn, upp á Grjótháls og síðan sunnan við Höskuldarvatn. Þaðan förum við austur um Hellur og Grísatungur að suðurhorni Sæluhúsmúla.

17,7 km

Þingeyjarsýslur

Skálar:

Sæluhúsmúli: N65 57.686 W17 02.070.

Jeppafært

Nálægir ferlar: Þeistareykir, Keldunsheiði.

Nálægar leiðir: Höskuldsvatn, Spóagil, Bláskógavegur.

Skrásetjari: Jónas Kristjánsson

Heimild: Herforingjaráðskort
Sælingsdalur

Frá Sælingsdalstungu um Sælingsdal að Skeggaxlarskarði.

Rétt innan við Sælingsdal eru gamlar tóftir, sem kallast Bollatóftir. Þar vó Helgi Harðbeinsson Bolla Þorleiksson í hefndarskyni fyrir víg Kjartans Ólafssonar. Í Sælingsdalstungu var löngum höfuðból. Þar bjó Snorri goði Þorgrímsson eftir að hann flutti frá Helgafelli. Þar bjuggu síðar afkomendur Snorra lögmanns Þórðarsonar. Lengi var hún í ætt Lofts hirðstjóra Ormssonar. Guðrún Ósvífursdóttir bjó að Laugum í Sælingsdal. Þar er sú hin fræga laug, sem var miðstöð félagslífs í Hvammssveit og Saurbæ að fornu. Hún hefur nú verið endurbyggð.

Förum frá Sælingsdalstungu norðvestur Sælingsdal um Ránarskriðu og Ránarvelli að bænum Sælingsdal og þaðan til norðvesturs fyrir austan Skálatind. Norðan Skálatinds er leið norður á Sælingsdalsheiði til Staðarhóls. En við förum áfram vestur dalbotninn og um Merkjahrygg vestur og upp í Skeggaxlarskarð. Frá Skeggaxlarskarði eru margar leiðir í ýmsa dali.

12,1 km

Snæfellsnes-Dalir

Nálægar leiðir: Skeggaxlarskarð, Sælingsdalsheiði, Villingadalur, Hvarfdalur, Búðardalur, Hvammsdalur, Hólafjall, Hvammsá, Náttmálahæðir, Skothryggur, Flekkudalur, Þverdalur.

Skrásetjari: Jónas Kristjánsson

Heimild: Jónas Kristjánsson
Sælingsdalsheiði

Frá Sælingsdalstungu um Sælingsdalsheiði að Staðarhóli í Dölum.

Innst úr Sælingsdal liggur leið um Sælingsdalsheiði niður í Hvammsdal, annars vegar að Múlabæjum og hins vegar að Staðarhóli þar sem Sturla Þórðarson bjó. Þarna er sögusvið Laxdælu. Guðrún Ósvífursdóttir bjó að Laugum í Sælingsdal. Í Sælingsdal eru Bollatóftir skammt frá Sælingsdalsá. Þar var Bolli Þorleiksson drepinn í hefndarskyni vegna vígs Kjartans Ólafssonar. Mág-Snorri drukknaði á Snorravaði í Sælingsdalsá. Sighvatur Úlfsson, mágur hans, fór við fimmta mann að leita líksins, en þeir fórust allir í snjóskriðu. Einar Þorgilsson og menn hans flúðu upp heiðina undan Hvamm-Sturlu og mönnum hans árið 1171. Varð orrusta milli þeirra á heiðinni.

Förum frá Sælingsdalstungu norðvestur Sælingsdal um Ránarskriðu og Ránarvelli að bænum Sælingsdal og þaðan til norðvesturs fyrir austan Skálatind. Þar förum við beint norður á Sælingsdalsheiði í 420 metra hæð. Síðan beint norður af heiðinni niður í Víðibotna í Hvammsdal. Áfram norðvestur dalinn, hjá Kjarlaksvöllum og Þverfelli og loks norður í Staðarhól.

17,4 km

Snæfellsnes-Dalir

Nálægar leiðir: Skeggaxlarskarð, Ásólfsgata, Búðardalur, Þverdalur.

Skrásetjari: Jónas Kristjánsson

Heimild: Glaður, hestamannafélag
Sýrfell

Frá enda þjóðvegar 425 við Rauðhóla á Reykjanesi um Sýrfell að Grindavíkurvegi 43 við Bláa lónið.

Byrjum úti á Reykjanesi, þar sem þjóðvegur 425 endar við Rauðhóla. Fylgjum jeppaslóð og förum til norðausturs með Sýrfelli austanverðu. Komum á reiðleið um Einiberjahól og förum síðan norðaustur um Sandfellsdal og loks til austurs fyrir norðan Þorbjörn að Bláa lóninu.

15,0 km

Reykjavík-Reykjanes

Nálægar leiðir: Skjótastaðir, Einiberjahóll, Stapafell, Skipsstígur, Skógfell.

Skrásetjari: Jónas Kristjánsson

Heimild: Herforingjaráðskort
Svínbjúgur

Frá Hóli í Hörðudal um Svínbjúg að Hítardal á Mýrum.

Þetta er skemmtilegasta leiðin um hálendið milli Mýra og Dala, enda er hún með öllu ófær jeppum. Tignarlegt er að koma á brún Svínbjúgs og horfa yfir Hítarvatn og fjallahringinn. Í Hólmi suðvestan vatnsins bjó Björn Hítdælakappi og þar var hann veginn í Hvítingshjöllum. Hítardalur er ein af sögufrægum jörðum landsins. Þar bjó Snorri Sturluson um skeið. Og þar varð mannskæðasti bruni landsins árið 1148, þegar Magnús biskup Einarsson brann þar inni með 80 manns. Hítardals er víða getið í Sturlungu. Í Selárdal er áin Skrauma, heitir eftir tröllskessu, sem missti son í ána. Því lagði hún svo á, að tuttugu manns skyldu drukkna í henni. Nú munu nítján hafa farizt þar, síðast 1806, þegar feðgar frá Gautastöðum drukknuðu í henni.

Förum frá Hóli vestur Hólsskarð yfir í Selárdal og síðan suður þann dal meðfram ánni Skraumu, vestan Hólsfjalls og austan Selárdalsborgar, síðan inn þverdalinn Burstardal sunnan við Hellufjall og vestan við Burst. Við förum dalinn til enda upp á Svínbjúg, grýttan hrygg á vatnaskilum. Beygjum til vesturs norðan við Svínbjúg og förum síðan niður sneiðinga um grónar brekkur að eyðibýlinu Tjaldbrekku við Hítarvatn. Förum niður með vatninu norðan- og vestanverðu, um eyðibýlið Gínanda, yfir Hítará og að eyðibýlinu Hólmi, þar sem er fjallaskáli. Síðan með vegi frá Hólmi, milli Hróbjarga að vestan og Bæjarfells að austan, suður að Hítardal.

29,7 km

Snæfellsnes-Dalir, Borgarfjörður-Mýrar

Nálægir ferlar: Fagraskógarfjall, Sópandaskarð, Rauðamelsheiði, Lækjarskógarfjörur.

Nálægar leiðir: Hítardalur, Lambahnúkar, Hallaragata, Eyðisdalur, Miðá, Klifháls.

Skrásetjari: Glaður, hestamannafélag

Heimild: Jónas Kristjánsson
Svínárnes

Frá Helgaskála til Svínárnesskála á Hrunamannaafrétti.

Förum frá Helgaskála norðvestur með línuvegi og síðan norðnorðaustur um Stóraversöldu og Búrfellsmýrar að Sandá og í Svínárnesskála.

25,4 km

Árnessýsla

Skálar:

Helgaskáli: N64 17.182 W19 53.594.

Svínárnes: N64 28.223 W19 44.547.

Jeppafært

Nálægir ferlar: Laxárgljúfur, Fjallmannaleið, Ísahryggur, Hrunamannaafréttur.

Nálægar leiðir: Svínárbotnar, Kjalvegur, Harðivöllur, Sandá, Grjótá, Grjótártunga.

Skrásetjari: Jónas Kristjánsson

Heimild: Útivistarkort
Svínaskarð

Frá Hrafnhólum í Mosfellssveit um Svínaskarð að Norðlingavaði í Kjós.

Þetta er hluti leiðar frá Reykjavík upp í Kjós og Hvalfjörð. Skarðið styttir leiðina úr Mosfellssveit í Kjós og var oft fjölfarið með lestarflutninga. Göturnar eru glöggar og leiðin er greið hestum, en er ekki bílfær. Þó hafa menn þjösnast um hana á fólksbílum, fyrst upp úr 1930, en þá var bíllinn hreinlega borinn á köflum. Jeppar hafa spillt gömlum hleðslum, sem víða eru í giljum. Veðrasamt getur verið í skarðinu og hafa menn orðið þar úti, síðast skólapiltur um aldamótin 1900. Úr skarðinu er auðvelt að ganga á Móskarðshnúka og Skálafell. Móskarðshnúkar eru úr líparíti, ljósir að lit.

Förum frá Hrafnhólum norður frá bænum um Þverárdal, austan við Bæjarfell og vestan við Haukafjöll, að Móskarðshnjúkum. Undir þeim förum við til austurs að Skálafelli og síðan norðvestur upp skarðið milli Skálafells og Móskarðshnjúka. Í skarðinu rennur Skarðsá og förum við upp norðvestan hennar. Í miðju Svínaskarði erum við á mjóum hrygg í 480 metra hæð. Þar henda menn steini í grjóthólinn Dysina. Leiðin norður úr skarðinu er brattari og krókóttari, liggur á brúnum á þröngu giljum. Förum þar norðaustur og niður í Svínadal, norður um Þjóðholt og sumarhús í Flesjum að Norðlingavaði á Laxá, austan Möðruvalla í Kjós.

13,2 km

Reykjavík-Reykjanes

Nálægar leiðir: Mosfellssveit, Mosfellsheiði, Stardalsleið, Selkotsleið, Maríuhöfn, Seljadalur, Reiðhjalli.

Skrásetjari: Kortavefur LH

Heimild: Kortavefur LH
Svínanes

Hringleið um Svínanes milli Kvígindisfjarðar og Illugastaða í Skálmarfirði.

Leiðin er löng og erfið með bröttum hlíðum og skriðurunnum. Víða er birkikjarr. Undirlendi er helzt yzt á nesinu, þar sem Geirmundur heljarskinn hélt svínin, sem gáfu nesinu nafn.

Förum frá bænum Kvígindisfirði suður með Kvígindisfirði, um Svínanes og Kumbaravog. Síðan með ströndinni vestur fyrir Svínanesfjall og norður með Skálmarfirði um Selsker og Seltanga til Illugastaða.

26,8 km

Vestfirðir

Nálægar leiðir: Bæjarnes, Skálmardalsheiði.

Skrásetjari: Jónas Kristjánsson

Heimild: Herforingjaráðskort
Svínadalur

Frá Þuríðarstöðum í Eyvindardal í Fagradal um Svínadal og meðfram Búðará til Kollaleiru í Reyðarfirði.

Leiðin liggur samsíða Fagradal að austanverðu, milli Fljótsdalshéraðs og Reyðarfjarðar.

Förum frá Þuríðarstöðum til suðurs inn í Svínadal. Hæstur er dalurinn í 580 metrum. Förum áfram til suðurs. Þegar við komum suður úr dalnum, förum við suðvestur yfir Kollaleiruháls að Kollaleiru í Reyðarfirði.

15,6 km

Austfirðir

Nálægar leiðir: Fönn, Eskifjarðarheiði, Hjálpleysa, Þórdalsheiði.

Skrásetjari: Jónas Kristjánsson

Heimild: Árbækur Ferðafélagsins
Svelgur

Frá Kollabúðum í Þorskafirði á reiðleiðina um Þorskafjarðarheiði til Ísafjarðardjúps.

Á Kollabúðum voru haldnir Kollabúðafundir á 19. öld og þar hafa Þorskafjarðarþing líklega verið háð að fornu. Þjóðverjar höfðu hér verzlun í lok 16. aldar.

Förum frá Kollabúðum norður Kollabúðardal austan Hvannahlíðarfjalls um Svartagil og Þingmannarjóður. Norðan Hvannahlíðarfjalls förum við sneiðinga norðnorðvestur Nautatungur upp á Þorskafjarðarheiði. Komum þar á Fjölskylduholti á reiðleiðina yfir heiðina við Fremri-Fjalldalsá.

11,8 km

Vestfirðir

Nálægar leiðir: Þorskafjarðarheiði, Kollabúðarheiði.

Skrásetjari: Jónas Kristjánsson

Heimild: Herforingjaráðskort
Sveinstindur

Frá Langasjávarleið að Sveinstindi við Skaftá.

Á nat.is segir svo: “Sveinstindur (1090m) er áberandi, keilulagaður tindur í Fögrufjöllum við suðurenda Langasjávar á Skaftártunguafrétti. Hann er hæstur fjalla á þessu svæði, sést víða að og útsýni af honum er mikið. Fjallið er auðgengt. Þorvaldur Thoroddsen gaf því nafn Sveins Pálssonar læknis og náttúrufræðings.”

Förum frá Langasjó til suðurs vestur með Sveinstindi að Hellnafjalli. Til suðausturs norðan við Hellnafjall, og síðan norður að Sveinstindi.

7,6 km

Rangárvallasýsla

Skálar:

Sveinstindur: N64 05.176 W18 24.946.

Jeppafært

Nálægir ferlar: Langisjór, Breiðbakur, Skælingar.

Nálægar leiðir: Faxasund.

Skrásetjari: Jónas Kristjánsson

Heimild: Útivistarkort
Svartárbugar

Frá fjallaskálanum í Árbúðum að fjallaskálanum í Svartárbotnum.

Förum frá fjallaskálanum Árbúðum yfir Svartá og norðnorðaustur meðfram ánni um Svartárbuga alla leið í að fjallaskálanum í Svartárbotnum.

18,0 km

Árnessýsla

Skálar:

Svartárbotnar: N64 44.630 W19 25.927.

Árbúðir: N64 36.553 W19 42.235.

Skrásetjari: Jónas Kristjánsson

Heimild: Kortavefur LH
Svarthamragil

Tengileið milli Kerlingarháls og Brúðgumaskarðs á Hnjótsheiði.

Byrjum austan við Stæður á Brúðgumaskarðsleið. Förum til austurs sunnan í Hnjótsheiði á Dalverpisveg. Tengir saman Breiðuvík og Sauðlauksdal.

2,6 km

Vestfirðir

Nálægar leiðir: Brúðgumaskarð, Dalverpisvegur.

Skrásetjari: Jónas Kristjánsson

Heimild: Herforingjaráðskort
Svartárbotnar

Frá Svartárbotnaskála a Kili um Kjalfell að Hveravöllum.

Beinahóll er kenndur við beinaleifar af sauðfé og hestum og þar er minnisvarði um Reynistaðabræður, sem urðu þar úti í stórviðri haustið 1780. Látið beinaleifarnar liggja óhreyfðar. Af Rjúpnafelli er gott útsýni yfir Kjöl og Hveravelli. Tveimur kílómetrum norðan fellsins er stór hraunhóll með mörgum vörðum. Í hólnum er hellir, sem opinn er í báða enda, kallaður Grettishellir.

Byrjum hjá vegi 35 við Fosstorfur á Kili. Förum norðvestur hjá Svartárbotnaskála yfir Vestri-Svartárbotna. Til norðurs austan Kjalfells og vestan Beinahóls, norður um Kjalhraun, hjá Grettishelli í 700 metra hæð og síðan vestan Rjúpnafells. Á veg 35, að Hveravöllum.

4,8 km

Árnessýsla

Skálar:

Svartárbotnar: N64 44.630 W19 25.927.

Hveravellir : N64 51.960 W19 33.260.

Hveravellir eldri: N64 52.013 W19 33.756.

Nálægir ferlar: Jökulfall, Þjófadalir, Stélbrattur, Guðlaugstungur.

Nálægar leiðir: Kjalfellsleið, Krákur.

Skrásetjari: Jónas Kristjánsson

Heimild: Herforingjaráðskort
Svartaskarð

Frá Furufirði um Svartaskarð til Óspakshöfða í Þaralátursfirði.

Heitar uppsprettur og sundlaug eru í Reykjafirði. Slóðin um Svartaskarð er grýtt og erfið og snjóþung á vetrum. Óspakshöfði er kenndur við Óspak þann, sem í Eyrbyggju fór ránsferðir um Vestfirði og bjó á Óspakseyri í Bitrufirði.

Förum frá sæluhúsinu í Furufirði suður yfir dalinn og þaðan ógreinilega sneiðinga suðsuðvestur og upp á Reiðhjalla. Þar verður slóðin skýrari og vel vörðuð austsuðaustur og upp í Svartaskarð í 420 metra hæð. Þar er gott útsýni til Drangajökuls. Úr skarðinu förum við austur um greinilegan sneiðing um hjalla og síðan austnorðaustur og niður varðaða götu til Óspakshöfða.

6,7 km

Vestfirðir

Skálar:

Furufjörður: N66 15.888 W22 14.152.

Nálægar leiðir: Reykjafjarðarháls, Skorarheiði, Bolungarvíkurbjarg, Furufjarðarnúpur, Þaralátursnes.

Skrásetjari: Jónas Kristjánsson

Heimild: Herforingjaráðskort
Svartagil

Frá Arnbjargarlæk í Þverárhlíð um Hallarmúla að Svartagili í Norðurárdal.

Byrjum hjá þjóðvegi 522 milli Arnbjargarlækjar og Spóamýrar í Þverárhlíð, Förum norðvestur á Hallarmúla og fyrir sunnan Mjóavatn. Síðan norður og niður á veg 527 í Norðurárdal, nálægt eyðibýlinu Svartagili.

3,9 km

Borgarfjörður-Mýrar

Nálægar leiðir: Skálavatn, Fiskivatn.

Skrásetjari: Jónas Kristjánsson

Heimild: Herforingjaráðskort
Svarfhólsskógur

Frá hóteli Glym í Hvalfirði um Vatnaskóg að þjóðvegi 504 á Steinsholti.

Förum frá hóteli Glym eftir vegi norður í Vatnaskóg. Þar förum við veg vestur um sumarbústaðahverfið og síðan vestur með Laxá að þjóðvegi 502. Yfir veginn og yfir Laxá að þjóðvegi 504 á Steinsholti.

11,8 km

Borgarfjörður-Mýrar

Skrásetjari: Jónas Kristjánsson

Heimild: Útivistarkort
Súlnafell

Frá Flautafelli í Þistilfirði að Gilhaga í Öxarfirði.

Förum frá Flautafelli suðsuðvestur með Flautafelli austanverðu, meðfram Svalbarðsá vestanverðri. Förum norðan við Þverfell til vesturs yfir á Súlnafjallgarð í 390 metra hæð. Þaðan suðvestur í Djúpárbotna og vestur yfir Djúpá. Síðan til vesturs norðan Einbúa, suðvestur að Sauðafellsmúla og að norðurenda Sauðafells. Þá norðvestur um Hornhóla og beygjum til suðvesturs um Buga að Gilhaga.

26,9 km

Þingeyjarsýslur

Nálægir ferlar: Öxarfjörður, Hafrafellsleið, Djúpárbotnar, Laufskáli.

Nálægar leiðir: Hestatorfa, Urðir, Sléttuvegur, Biskupsás, Ferðamannavegur.

Skrásetjari: Jónas Kristjánsson

Heimild: Útivistarkort
Súgandi

Frá Botni í Súgandafirði út með Súgandafirði að norðan að eyðibýlinu Gelti.

Svo segir í Landnámu: “Hallvarður súgandi var í orrostu mót Haraldi konungi í Hafursfirði; hann fór af þeim ófriði til Íslands og nam Súgandafjörð og Skálavík til Stiga og bjó þar.”

Förum frá Botni út með ströndinni að norðan. Um eyðibýlin Gilsbrekku, Selárdal og Norðureyri að Gelti.

12,7 km

Vestfirðir

Nálægar leiðir: Grárófuheiði, Gilsbrekkuheiði, Geirsteinshvilft, Botnsheiði, Grímsdalsheiði, Norðureyrargil.

Skrásetjari: Jónas Kristjánsson

Heimild: Herforingjaráðskort
Sund

Frá Jökulsárbrú í Öxarfirði að Vesturdal við Hljóðakletta.

Hér hafa umsjónarmenn þjóðgarðsins við Jökulsárgljúfur gert hestamönnum gott með því að merkja reiðleið frá Ási inn í Vesturdal fjarri öllum jeppavegum. Nauðsynlegt er að hafa samband við gestastofu þjóðgarðsins við Ásbyrgi áður en farið er um þetta svæði. Netfangið er: jokulsargljufur@ust.is.

Vesturdalur er flatur dalur með þverhníptum veggjum. Þar eru tjarnir með fallegum gróðri. Nær ánni eru Hljóðaklettar, völundarhús klettaborga með skútum og hellum. Þar sunnan við eru drangarnir Karl og Kerling á eyri í gljúfrinu. Norðan Hljóðakletta eru Rauðhólar, leifar fornra eldgíga. Leiðin, sem hér er lýst, er í vesturjaðri þessa svæðis.

Förum frá Jökulsárbrú yfir brúna og vestur með þjóðvegi 85 vestur fyrir Ástjörn. Förum til suðurs af veginum vestan Ástjarnar og Áshöfða að eyðibýlinu Gilsbakka. Við fylgjum merktri reiðleið austan húsa á eyðibýlinu Hvammaseli, fyrst í vestur eftir dráttarvélaslóð og áfram suður um Mela og síðan vestur í Sund, þar sem við förum um hlið á girðingu. Síðan áfram suður um eyðibýlið Rauðhólasel og vestan við Rauðhóla og Langavatnshöfða og vestur og upp á Dettifossveg ofan við Vesturdal. Einnig er hægt að ríða einhesta inn Vesturárdal, í Svínadal og um Hólmatungur upp á veg 862 að Dettifossi vestanverðum. Þaðan eru svo leiðir upp á Mývatnsöræfi. Í Svínadal er hægt að hafa næturhólf fyrir hesta.

15,7 km

Þingeyjarsýslur

Skálar:

Svínadalur: N65 55.000 W16 32.000.

Nálægir ferlar: Öxarfjörður, Þeistareykjabunga.

Nálægar leiðir: Dettifossvegur, Hljóðaklettar, Hólmatungur.

Skrásetjari: Jónas Kristjánsson

Heimild: Útivistarkort
Sultartungur

Frá Smyrlabjörgum í Suðursveit upp á Vatnajökul.

Jeppaslóð upp að jökli.

Byrjað á vegi 1 vestan Smyrlabjargarár í Suðursveit. Förum jeppaveg vestur að Smyrlabjargavirkjun um Smyrlabjörg. Síðan vestur Borgarhafnarheiði að Fremstavatni. Til norðurs fyrir austan Fremstavatn og Innstavatn. Síðan vestur í Eyvindstungur og þaðan norður um Sultartungur að Sultartungujökli og þaðan um Þormóðshnútu vestur í skálann Jöklasel við Skálafellsjökul, í 780 metra hæð.

12,4 km

Skaftafellssýslur

Skálar:

Jöklasel: N64 15.312 W15 51.471.

Jeppafært

Nálægar leiðir: Suðurfjörur.

Skrásetjari: Jónas Kristjánsson

Heimild: Útivistarkort
Sultarfit

Frá fjallaskálanum Hallarmúla að fjallaskálanum í Sultarfitjum.

Farið er frá fjallaskálanum Hallarmúla á afrétti Flóa- og Skeiðamanna, norðaustur með dráttarvélaslóð, þvert yfir línuveg um Ísahrygg, áfram norður um ýmis Svartárver, að fjallaskálanum í Sultarfitjum á Flóa- og Skeiðamannaafrétti.

Sultarfit geta verið kuldalegur staður, samanber frásögn Páls Árnasonar: “Þá fórum við á Sultarfit á Flóamannaafrétti og fengum fyrst grenjandi slagveður frá Grímsstöðum og inn á ásana fyrir neðan Fit. Þá kom hann á með grenjandi gaddbyl. Og þú skalt trú mér, að þá var kaldranalegt að tjalda á Fitinni. Þær litlu ábreiður, sem við gátum haft með, urðum við að breiða yfir hestana, svo þá var ekkert annað að gera en leggjast niður á blautan tjaldbotninn. Jæja, ég vaknaði í skafli um morguninn og þó beit þetta ekki á mann.”

Förum frá Hallarmúla. Þaðan liggur slóðin fyrst vestur stuttan spöl og síðan norðaustur á Kofaás að Langöldu. Þaðan förum við vestur í Syðstu-Svartárver og síðan áfram norðaustur með Svartá, með vesturhlið Ísahryggs í Mið-Svartárver og síðan upp ásinn austan við Innstu-Svartárver og áfram vestan við Kóngsás eftir Fitjaásum að skálanum á Sultarfitjum.

25,2 km

Árnessýsla

Skálar:

Hallarmúli: N64 11.879 W19 58.877.

Fitjaásar: N64 14.650 W19 46.910.

Sultarfit: N64 19.752 W19 39.427.

Jeppafært

Nálægir ferlar: Hallarmúli, Ísahryggur, Fitjaásar.

Nálægar leiðir: Skeiðamannafit, Kista.

Skrásetjari: Jónas Kristjánsson

Heimild: Útivistarkort
Suðurmannasandfell

Frá Álkuskála til Arnarvatns.

Álkuskáli er kenndur við Álftaskálará á Haukagilsheiði. Dæmigerð reiðleið um opnar og víðfeðmar heiðar Húnavatnssýslna. Að miklu leyti er landið gróið á þessari leið norðan Fellaskála. Mestur hluti hennar er á jeppaslóð, sem liggur úr Víðidal upp á Víðidalstunguheiði. Síðari hluti leiðarinnar, þegar komið er suður fyrir Fellaskála, er í vesturjaðri Stórasands. Þar lá hinn forni Skagfirðingavegur úr Borgarfirði eftir að ferðir lögðust að mestu af um Kjöl. Stórisandur er lítt gróið hæðaland, í 700-800 m hæð, í Húnaþingi norðan Langjökuls. Milli Arnarvatnsheiðar og Kjalvegar norðan Seyðisár. Þarna eru jökulsorfin og víða stórgrýtt grágrýtishraun, sem eru þó víða greiðfær. Borgfirðingar riðu þessa leið til Örlygsstaðabardaga 1238.

Förum frá Álkuskála í 560 metra hæð eftir reiðgötu til vesturs og suðvesturs að slóð norðan úr Víðidal. Fylgjum þeirri slóð til suðurs, í tæplega 600 metra hæð, vestur fyrir Litla-Sandfell og Suðurmanna-Sandfell. Komum að Fellaskála austan við Kolgrímsvötn. Fylgjum jeppaslóðinni áfram til suðurs vestan við Fossabrekkur, unz við komum hjá Grettishöfða að jeppaslóð yfir Stórasand. Förum þá slóð til vesturs að Skammá, sem rennur úr Réttarvatni í Arnarvatn. Förum yfir ána og síðan suður fyrir Arnarvatn og vestur fyrir það að Hnúabaksskála norðvestan við vatnið, í 540 metra hæð.

38,4 km

Húnavatnssýslur

Skálar:

Álkuskáli: N65 08.824 W20 08.677.

Fellaskáli: N65 02.510 W20 17.340.

Hnúabak: N64 57.644 W20 21.907.

Jeppafært

Nálægir ferlar: Haukagilsheiði, Fljótsdrög, Arnarvatnsheiði, Aðalbólsheiði, Norðlingafljót.

Nálægar leiðir: Hraungarðar, Aðalbólsháls, Víðidalstunguheiði, Stórisandur, Skagfirðingavegur, Grímstunguheiði, Öldumóða.

Skrásetjari: Steingrímur Kristinsson

Heimild: Jónas Kristjánsson og Steingrímur Kristinsson
Suðurfjörur

Frá Flatey til Hafnar í Hornafirði.

Af Suðurfjörum er fagurt útsýni yfir fjallahringinn í Hornafirði. Áður var bátur hafður í bátaskýli yzt á sandinum til að ferja fólk til kaupstaðar á Höfn. Þurfti þá að rekja sig eftir ræsum, því að víða er fjörðurinn ekki bátgengur.

Förum frá Flatey suðaustur um grasbakka og sanda út á leirur og niður á fjöruna norðaustan við Skinneyjarhöfða. Síðan austur Suðurfjörur / Vesturfjöru að norðanverðu að Suðurfjörutanga við Hornafjarðarós. Þar er sæluhús. Gaman væri að fá hér bát til að ferja sig og hesta inn til Hafnar í Hornafirði eða yfir í Austurfjörur og halda þar áfram ferðinni.

19,7 km

Skaftafellssýslur

Skálar:

Suðurfjörutangi: N64 13.913 W15 11.942.

Nálægar leiðir: Fláajökull.

Skrásetjari: Jónas Kristjánsson

Heimild: Herforingjaráðskort
Suðurárhraun

Frá Kiðagilsdrögum í Krákárbotna.

Einn af þjóðvegum landsins fram á sautjándu öld. Framhald Sprengisandsleiðar og upphaf Biskupaleiðar yfir Ódáðahraun að Jökulsá á Fjöllum. Hér við Skjálfandafljót beið Barna-Þórður eftir biskupi og orti: “Biskups hef ég beðið af raun / og bitið lítinn kost / áður ég lagði á Ódáðahraun / át ég þurran ost”. Leiðin liggur fyrst um melöldur, síðan um litlar gróðurvinjar við kvíslar Sandár og svo um úfið hraun milli Sandár og Suðurár. Þann hluta þarf að fara gætilega á hestum um einstigi. Við Suðurá mætir okkur einstæð og víðáttumikil gróðurvin í eyðimörk Ódáðahrauns. Loks liggur leið okkar eftir jeppaslóð í örfoka landi sunnan og austan undir gróðurtorfum í áttina að vegamótum sunnan við Sellandafjall. Við taka leiðirnar Kerlingardyngja og síðan Veggjafell.

Byrjum við Skjálfandafljót við Þingmannavað í Kvíahrauni, rétt norðan við ármót Öxnadalsár. Förum til norðausturs upp undirhlíðar Bálabrekku á slóð um Ytri-Lambármosa. Fylgjum þeirri slóð af norðurenda fellsins niður í Krossárgil og að eyðibýlinu Hafursstöðum við Sandmúladalsá. Við förum norðaustur og á ská upp Hafursstaðahlíð, þar sem sjá má ferlegan uppblástur. Áfram eftir varðaðri Biskupaleið um melöldur að kvíslum Sandár. Þar sem Sandá beygir þvert til vesturs sunnan undir Móflárhnausum leggjum við í Suðurárhraun norðaustur í Suðurárbotna. Beygjum þar suður og austur fyrir kvíslar Suðurár eða förum yfir Suðurá hjá eyðibýlinu Hrauntanga og síðan norðvestur með ánni í Botnaflesjur. Fylgjum þaðan þverslóð til norðausturs frá ánni í átt að Sellandafjalli. Þegar við komum að þverbeygju til austurs á landgræðslugirðingu í Krákárbotnum, liggur jeppaslóðin áfram norður með Sellandafjalli vestanverðu, en framhald Biskupaleiðar liggur beint áfram sunnan við Sellandafjall.

35,7 km

Þingeyjarsýslur

Skálar:

Kvíakofi: N65 06.739 W17 31.179.

Botni : N65 16.164 W17 04.061.

Stóra-Flesja: N65 18.407 W17 08.804.

Nálægir ferlar: Fjórðungsalda, Réttartorfa, Suðurá, Suðurárbotnar, Krákárbotnar.

Nálægar leiðir: Kiðagil, Dyngjufjalladalur, Íshólsvatn, Biskupaleið, Kerlingardyngja.

Skrásetjari: Ingvar Teitsson

Heimild: Ingvar Teitsson